CELEX: 62014CN0492
Language: mt
Date: 2014-11-05 00:00:00
Title: Kawża C-492/14: Talba għal deċiżjoni preliminari mressqa mir-Rechtbank van eerste aanleg te Brussel (il-Belġju) fil- 5 ta’ Novembru 2014 – Essent Belgium NV vs Vlaams Gewest en Inter-Energa et

2.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 34/7
            
         Talba għal deċiżjoni preliminari mressqa mir-Rechtbank van eerste aanleg te Brussel (il-Belġju) fil-5 ta’ Novembru 2014 – Essent Belgium NV vs Vlaams Gewest en Inter-Energa et
   
   (Kawża C-492/14)
   (2015/C 034/06)
   Lingwa tal-kawża: l-Olandiż
   
      Qorti tar-rinviju
   
   Rechtbank van eerste aanleg te Brussel
   
      Partijiet fil-kawża prinċipali
   
   
      Rikorrenti: Essent Belgium NV
   
      Konvenuti: Vlaams Gewest, Inter-Energa, IVEG, Infrax West, Provinciale Brabantse Energiemaatschappij CVBA (PBE), Vlaamse Regulator van de Electriciteits- en Gasmarkt (VREG)
   
      Partijiet oħra: Intercommunale Maatschappij voor Energievoorziening Antwerpen (IMEA), Intercommunale Maatschappij voor Energievoorziening in West- en Oost-Vlaanderen (IMEWO), Intercommunale Vereniging voor Energielevering in Midden-Vlaanderen (Intergem), Intercommunale Vereniging voor de Energiedistributie in de Kempen en het Antwerpse (IVEKA), Iverlek, Gaselwest CVBA, Sibelgas CVBA
   
      Domandi preliminari
   
   
               1)
            
            
               L-Artikoli 28 u 30 tat-Trattat li jistabbilixxi l-Komunità Ewropea għandhom jiġu interpretati fis-sens li jipprekludu l-leġiżlazzjoni ta’ Stat Membru – f’dan il-każ, id-Digriet ta’ Vlaamse Gewest, tas-17 ta’ Lulju 2000, dwar l-organizzazzjoni tas-suq tal-elettriku, ikkunsidrat flimkien mad-Deċiżjoni tal-Gvern ta’ Vlaamse Gewest, tal-4 ta’ April 2003, “li temenda d-Deċiżjoni tal-Gvern ta’ Vlaamse Gewest, tat-28 ta’ Settembru 2001, li tippromwovi l-ġenerazzjoni tal-elettriku minn sorsi ta’ enerġija rinnovabbli” – li tillimita d-distribuzzjoni bla ħlas ta’ elettriku ekoloġiku għall-alimentazzjoni tal-elettriku ġġenerat minn installazzjonijiet ta’ ġenerazzjoni konnessi mas-sistemi ta’ distribuzzjoni li jinsabu fir-Reġjun ta’ Vlaamse Gewest u teskludi l-elettriku minn installazzjonijiet ta’ ġenerazzjoni li ma humiex konnessi mas-sistemi ta’ distribuzzjoni li jinsabu fir-Reġjun ta’ Vlaamse Gewest?
            
         
               2)
            
            
               L-Artikoli 28 u 30 tat-Trattat li jistabbilixxi l-Komunità Ewropea għandhom jiġu interpretati fis-sens li jipprekludu l-leġiżlazzjoni ta’ Stat Membru – f’dan il-każ, id-Digriet ta’ Vlaamse Gewest, tas-17 ta’ Lulju 2000, dwar l-organizzazzjoni tas-suq tal-elettriku, ikkunsidrat flimkien mad-Deċiżjoni tal-Gvern ta’ Vlaamse Gewest, tal-5 ta’ Marzu 2004, li tippromwovi l-ġenerazzjoni tal-elettriku minn sorsi ta’ enerġija rinnovabbli kif applikat mill-VREG – li tillimita d-distribuzzjoni bla ħlas tal-elettriku ekoloġiku għall-elettriku ġġenerat minn installazzjonijiet ta’ ġenerazzjoni li jalimentaw direttament bl-elettriku tagħhom is-sistema ta’ distribuzzjoni li tinsab fil-Belġju u teskludi l-elettriku ġġenerat minn installazzjoni ta’ ġenerazzjoni li ma talimentax direttament bl-elettriku tagħha s-sistema ta’ distribuzzjoni li tinsab fil-Belġju?
            
         
               3)
            
            
               Leġiżlazzjoni nazzjonali bħal dik imsemmija fl-ewwel u fit-tieni domanda hija kompatibbli mal-prinċipju ta’ ugwaljanza u ta’ projbizzjoni ta’ diskriminazzjoni stabbilit, b’mod partikolari, fl-Artikolu 12 tat-Trattat li jistabbilixxi l-Komunità Ewropea u fl-Artikolu 3(1) u (4) tad-Direttiva 2003/54/KE (1) tal-Parlament Ewropew u tal-Kunsill, tas-26 ta’ Ġunju 2003, dwar ir-regoli komuni għas-suq intern fil-qasam tal-elettriku u li tħassar id-Direttiva 96/92/KE li kienet tapplika fiż-żmien li fih seħħew il-fatti?
            
         
      (1)  ĠU Edizzjoni Speċjali bil-Malti, Kapitolu 12, Vol. 2, p. 211.